b"\n_START_ARTICLE_\nCalueque\n_START_SECTION_\nGuerra civil angolesa\n_START_PARAGRAPH_\nLa construcci\xc3\xb3 de l'embassament es va iniciar en 1972, i s'havien el 70% de les obres previstes quan foren abandonades degut a la proclamaci\xc3\xb3 d'independ\xc3\xa8ncia d'Angola. _NEWLINE_L'\xc3\xa0rea fou d'una considerable import\xc3\xa0ncia estrat\xc3\xa8gica, proporcionant el pretexte per a la intervenci\xc3\xb3 militar sud-africana en la Guerra Civil angolesa en 1975, quan el personal de les instal\xc2\xb7lacions fou amena\xc3\xa7at per la guerrilla.  Poc despr\xc3\xa9s es va produir la intervenci\xc3\xb3 plena amb l'anomenada Operaci\xc3\xb3 Savannah._NEWLINE_Al llarg de la guerra civil angolesa Calueque va romandre cont\xc3\xadnuament ocupada per les forces sud-africanes. El 1988, durant la Batalla de Cuito Cuanavale, els cubans va obrir un segon front contra els sud-africans i van llan\xc3\xa7ar una ofensiva terrestre massiva en direcci\xc3\xb3 a Calueque. L'\xc3\xa0rea al nord de la presa es va convertir en l'escenari de cruents combats que va resultar ser un punt d'inflexi\xc3\xb3 en la guerra. El 27 de juny de 1988 els sud-africans es van retirar trav\xc3\xa9s de la presa a \xc3\x80frica del Sud-oest i el mateix dia MiG-23 cubans atacaren les instal\xc2\xb7lacions. La primera onada d'avions va bombardejar el pont i les portes de l'esclusa, matant-hi un soldat. Una altra onada va bombardejar la bomba i el generador, mentre que una tercera va destruir la canonada a Ovamboland. Significativament, una de les \xc3\xbaltimes bombes van caure en la posici\xc3\xb3 d'onze soldats sud-africans propers que havien sortit del seu transport de tropes Buffel per veure els esdeveniments. La presa i canonades van ser danyats considerablement, deixant la central inoperativa._NEWLINE_Mentre que l'embassament i el pont de Calueque foren desatesos des del bombardeig de 1988, el Govern d'Angola va signar l'abril de 2012 un contracte de 225 milions de d\xc3\xb2lars per a la rehabilitaci\xc3\xb3 de la paret de la presa, la construcci\xc3\xb3 de dues centrals hidroel\xc3\xa8ctriques, un nou canal i 21 pivots de reg. El projecte va ser adjudicat a Mota-Engil i Lyon, i estava prevista per 25 mesos."